stanford-oval/wikipedia huggingface dataset:
Dirijjan ePrix 2023
2. kilpailu > Tulokset > Aika-ajot

| Lohkojako |
| --- | --- | --- | --- | --- | --- | --- | --- | --- | --- | --- | --- |
| Lohko A |  DEN |  BUE |  HUG |  LOT |  CAS |  DAC |  VAN |  NAT |  TIC |  SET |  VDL |
| Lohko B |  WEH |  DIG |  BIR |  RAS |  JEV |  EVA |  GUE |  ROW |  MUE |  FEN |  MOR |
2. kilpailu > Tulokset > Aika-ajot > Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät |  |  | Välierät | Välierät | Välierät |  |  | Finaali | Finaali | Finaali |
 
|   | A2 |   Sébastien Buemi |   |   |  |  |  |  |  |  |  |  |  |
|  | A3 |   Stoffel Vandoorne |   |   |  |  |  |  |  |  |  |  |  |
|  | A3 |   Stoffel Vandoorne |   |   |   |   |   Sébastien Buemi |   |   |  |  |  |  |
|  |  |  |  |   |   |   |   Sébastien Buemi |   |   |  |  |  |  |
|  |  |  |  |   |   |   |   Jake Hughes |   |   |  |  |  |  |
|  | A1 |   Jake Hughes |   |   |   |   |   Jake Hughes |   |   |  |  |  |  |
|  | A1 |   Jake Hughes |   |   |  |  |  |  |   |  |  |  |  |
|   | A4 |   Jake Dennis |   |   |  |  |  |  |   |  |  |  |  |
|  |  |   |   |   |   |   |   |   |   |   |   |   Jake Hughes |   |
|  |  |   |   |   |   |   |   |   |   |   |   |   Mitch Evans |   |
|   | B2 |   René Rast |   |   |  |  |  |  |   |  |  |  |  |
|  | B3 |   Pascal Wehrlein |   |   |  |  |  |  |   |  |  |  |  |
|  | B3 |   Pascal Wehrlein |   |   |   |   |   René Rast |   |   |  |  |  |  |
|  |  |  |  |   |   |   |   René Rast |   |   |  |  |  |  |
|  |  |  |  |   |   |   |   Mitch Evans |   |   |  |  |  |  |
|  | B1 |   Mitch Evans |   |   |   |   |   Mitch Evans |   |   |  |  |  |  |
|  | B1 |   Mitch Evans |   |   |  |  |  |  |  |  |  |  |  |
|   | B4 |   Edoardo Mortara |   |   |  |  |  |  |  |  |  |  |  |
2. kilpailu > Tulokset > Aika-ajot > Aika-ajon tulokset

| Sij>  | No>  | Kuljettaja | Talli | A | B | QF | SF | F | Ruutu |
| --- | --- | --- | --- | --- | --- | --- | --- | --- | --- |
| 1 | 5 |  Jake Hughes | McLaren-Nissan | 1:09:361 | — | 1:08:748 | 1:08.680 | 1:08:693 | 1 |
| 2 | 9 |  Mitch Evans | Jaguar | — | 1:09:401 | 1:08:909 | 1:08:690 | 1:08:797 | 2 |
| 3 | 58 |  René Rast | McLaren-Nissan | — | 1:09:435 | 1:08:855 | 1:08:922 | — | 3 |
| 4 | 16 |  Sébastien Buemi | Envision-Jaguar | 1:09:422 | — | 1:08:925 | 1:08:926 | — | 4 |
| 5 | 94 |  Pascal Wehrlein | Porsche | — | 1:09:576 | 1:09:028 | — | — | 5 |
| 6 | 27 |  Jake Dennis | Andretti-Porsche | 1:09:572 | — | 1:09:198 | — | — | 6 |
| 7 | 48 |  Edoardo Mortara | Maserati | — | 1:09:623 | 1:09:279 | — | — | 7 |
| 8 | 1 |  Stoffel Vandoorne | DS Penske | 1:09:518 | — | 1:09:282 | — | — | 8 |
| 9 | 10 |  Sam Bird | Jaguar | 1:09:628 | — | — | — | — | 9 |
| 10 | 7 |  Maximilian Günther | Maserati | — | 1:09:643 | — | — | — | 10 |
| 11 | 33 |  Dan Ticktum | NIO | 1:09:698 | — | — | — | — | 11 |
| 12 | 23 |  Sacha Fenestraz | Nissan | — | 1:09:670 | — | — | — | 12 |
| 13 | 3 |  Sérgio Sette Câmara | NIO | 1:09:735 | — | — | — | — | 13 |
| 14 | 8 |  Oliver Rowland | Mahindra | — | 1:09:690 | — | — | — | 14 |
| 15 | 37 |  Nick Cassidy | Envision-Jaguar | 1:09:761 | — | — | — | — | 15 |
| 16 | 25 |  Jean-Éric Vergne | DS Penske | — | 1:09:794 | — | — | — | 16 |
| 17 | 13 |  António Félix da Costa | Porsche | 1:09:832 | — | — | — | — | 17 |
| 18 | 36 |  André Lotterer | Andretti-Porsche | — | 1:09:843 | — | — | — | 18 |
| 19 | 17 |  Norman Nato | Nissan | 1:10:107 | — | — | — | — | 19 |
| 20 | 11 |  Lucas di Grassi | Mahindra | — | 1:09:975 | — | — | — | 20 |
| 21 | 4 |  Kelvin van der Linde | ABT-Mahindra | 1:10.221 | — | — | — | — | 21 |
| 22 | 51 |  Nico Müller | ABT-Mahindra | — | 1:10:072 | — | — | — | 22 |
Lähde:
2. kilpailu > Tulokset > Kilpailu

| Sij>  | No>  | Kuljettaja | Talli | Kier>  | Aika/keskeytys | Ruutu | Pisteet |
| --- | --- | --- | --- | --- | --- | --- | --- |
| 1 | 94 |  Pascal Wehrlein | Porsche | 40 | 50:40:304 | 5 | 25 |
| 2 | 27 |  Jake Dennis | Andretti-Porsche | 40 | +1.252 | 6 | 18 |
| 3 | 58 |  René Rast | McLaren-Nissan | 40 | +4.554 | 3 | 15 |
| 4 | 10 |  Sam Bird | Jaguar | 40 | +5.851 | 9 | 13  |
| 5 | 5 |  Jake Hughes | McLaren-Nissan | 40 | +10.869 | 1 | 13  |
| 6 | 16 |  Sébastien Buemi | Envision-Jaguar | 40 | +10.947 | 4 | 8 |
| 7 | 9 |  Mitch Evans | Jaguar | 40 | +11.088 | 2 | 6 |
| 8 | 23 |  Sacha Fenestraz | Nissan | 40 | +12.409 | 12 | 4 |
| 9 | 48 |  Edoardo Mortara | Maserati | 40 | +12.753 | 7 | 2 |
| 10 | 33 |  Dan Ticktum | NIO | 40 | +13.275 | 11 | 1 |
| 11 | 13 |  António Félix da Costa | Porsche | 40 | +15.229 | 17 |  |
| 12 | 36 |  André Lotterer | Andretti-Porsche | 40 | +15.623 | 18 |  |
| 13 | 37 |  Nick Cassidy | Envision-Jaguar | 40 | +17.038 | 15 |  |
| 14 | 17 |  Norman Nato | Nissan | 40 | +19.569 | 19 |  |
| 15 | 11 |  Lucas di Grassi | Mahindra | 40 | +20.796 | 20 |  |
| 16 | 25 |  Jean-Éric Vergne | DS Penske | 40 | +21.221 | 16 |  |
| 17 | 3 |  Sérgio Sette Câmara | NIO | 40 | +22.243 | 13 |  |
| 18 | 4 |  Kelvin van der Linde | ABT-Mahindra | 40 | +25.291 | 21 |  |
| 19 | 7 |  Maximilian Günther | Maserati | 40 | +27.137 | 10 |  |
| 20 | 1 |  Stoffel Vandoorne | DS Penske | 40 | +37.572 | 8 |  |
| Kesk. | 8 |  Oliver Rowland | Mahindra | 30 | Rengas | 14 |  |
| Kesk. | 51 |  Nico Müller | ABT-Mahindra | 25 | Onnettomuus | 22 |  |
Lähde:
MM-sarjan tilanne

Huom!: Vain viiden parhaan sijoitukset sisällytetty.
Huomiot

↑  Kolme lisäpistettä paalupaikasta.
↑  Lisäpiste nopeimmasta kierroksesta.
↑  Lisäpiste nopeimmasta kierroksesta.
↑  Kolme lisäpistettä paalupaikasta.
Helmipuuro

Helmipuuroa tehtynä kauramaitoon.
Helmipuuro, myös perunasuurimopuuro tai pallopuuro on puuro, joka on valmistettu perunasuurimoista ja maidosta. Perunasuurimot ovat perunasta valmistettuja tärkkelysjyväsiä, jotka turvotetaan maidossa läpikuultaviksi "helmiksi". Helmipuuro on valmistettu gluteenittomista ruoka-aineista, joten se sopii myös keliakiaa sairastavien henkilöiden ruokavalioon. Helmipuuron kanssa voi nauttia muiden puurojen tapaan esimerkiksi mehukeittoa, marjoja, hilloa tai sokeria.
Nimet helmipuuro ja pallopuuro tulevat puuron helmimäisestä rakenteesta.
Aiheesta muualla

Helmipuuron teko-ohjeet
Perheyritysten liitto

Perheyritysten liitto on suomalainen perheyritysten edunvalvontajärjestö.
Liitto määrittelee olevansa suomalaisten perheyritysten ja kasvollisten omistajien vuorovaikutusverkosto, edunvalvontaorganisaatio sekä asiantuntija- ja valmennusjärjestö.
Perheyritysten liiton toimisto sijaitsee Helsingin Kampissa Autotalossa.lähde?
Historia

Liiton perusti Peter Fazer vuonna 1997. Anders Blom toimi aluksi liiton pääsihteerinä ja nimitettiin sen ensimmäiseksi toimitusjohtajaksi vuonna 2003. Entinen pääministeri Matti Vanhanen oli liiton toimitusjohtajana 2010–2014. Hänen jälkeensä liiton toimitusjohtaja oli helmikuusta 2015 alkaen taloustieteilijä Leena Mörttinen, 1. marraskuuta 2017 lähtien Auli Hänninen ja tammikuusta 2022 lähtien Minna Vanhala-Harmanen.
Jäsenyritykset

Liiton noin 450 jäsenestä yli 50 kuuluu Suomen 500 suurimman yrityksen joukkoon. Jäsenyritysten liikevaihto on yhteensä 35 miljardia ja työntekijämäärä lähes 200 000. Jäsenyrityksistä yli 50 on yli 100-vuotiaita ja lähes 200 yli 50-vuotiaita. Mediaaniliikevaihto on noin 11 Meur. Suurimpien jäsenten joukkoon kuuluvat muun muassa Kone Oyj, Ahlstöm Capital Oy, Karl Fazer Oy Ab, Kuusakoski Group Oy, Paulig Oy, Planmeca Oy, Ponsse Oyj, Rettig Capital Oy Ab ja Veho Oy Ab.lähde?
Peter Fazer -palkinto

Vuosittaisessa Perheyritystapahtumassa liitto on vuodesta 2004 jakanut tunnustusta, jonka nimi oli aluksi Vuoden perheyritys -palkinto. Vuonna 2012 kunnianosoitus nimettiin Peter Fazer -palkinnoksi, jonka suunnittelijaksi ja toteuttajaksi valittiin kuvanveistäjä Taisto Rauta. Palkinnon saajia ovat olleet Berner, Leinovalu, Ahlstrom, Tasowheel, Aho Group, Paulig, Kiilto Family, Harvia, Teknos, Woikoski, Kemppi, Broman Group, KWH-yhtymä, Ponsse, Kone, Polttimo, Mantsinen Group, Lindström ja Vaisala.
Aiheesta muualla

Liiton sivusto
Tuomo

| Tuomo |
| --- | --- |
Nimipäivä:   
– suomenkielinen:  21. joulukuuta
– ruotsinkielinen:  –
– ortodoksinen:  7. heinäkuuta, 6. lokakuuta
Muunnelmia:  Tomi, Tommi
Vastineita eri kielissä:  Thomas, Toomas, Tomas, Tom
Nimen alkuperä:  Thoma, Tuomas
Infobox OKNimi-testi OK: 
Tuomo on suomalainen miehen etunimi, Tuomas-nimen muunnelma. Tuomon nimipäivää vietetään suomenkielisessä nimipäiväkalenterissa 21. joulukuuta, jolloin on myös Tomin, Tuomaksen ja Tommin nimipäivä. Suomessa on vuoden 2019 loppuun mennessä syntynyt 16 178 Tuomoa.
Kuvitteellisia Tuomoja

Setä-Tuomo, Harriet Beecher Stowen romaanissa Setä Tuomon tupa (Uncle Tom’s Cabin) (1851). Se on ensimmäisen yhdysvaltalainen romaani, jossa oli mustaihoinen päähenkilö.
Tuomo Tervajoki, televisiosarjan Salatut elämät poliisihahmo, joka esiintyi sarjassa vuosina 2006-2008.
Tuomo Torvinen, hahmo Reuhurinteen Ala-aste-kirjoissa. Häntä kutsutaan usein lempinimellä Turpo-Tuupa
Tuomo Risula, Vilho Rantasen kirjan Risu-Tuomo päähenkilö.
Kalašan kieli

Kalašan kieli on Pakistanissa Chitralin alaosassa asuvan kalašheimon puhuma dardilainen kieli. Vuonna 1991 sen puhujia arvioitiin olevan 4 500.
Kalaša kuuluu dardilaisten kielten keskisen ryhmän pohjoiseen alaryhmään. Se toimii yhteisön suullisen kanssakäymisen välineenä.
Ankkuroiva opetus

Pedagogisia malleja
Tutkiva oppiminen
Ongelmalähtöinen oppiminen
Projektioppiminen
Ilmiöpohjainen oppiminen
Freinetpedagogiikka
Montessoripedagogiikka
Yhteisöllinen oppiminen
Yhteistoiminnallinen oppiminen
Oppilaslähtöinen opetus
(katso kaikki 33)
Katso myös
Luokka:Opetusmenetelmät, Pedagogiikka, Didaktiikka, Opetus
Ankkuroiva opetus on pedagoginen strategia, joka korostaa opittavien asioiden liittämistä eli ankkurointia todellisen maailman monimutkaisiin, aitoihin ongelmiin. Ankkuroinnin strategia kuuluu osana ilmiöpohjaisuuteen sekä horisontaaliseen selvennä eheyttämiseen.
KNM Nordstjernen (1862)

| KNM Nordstjernen |
| --- | --- |

Aluksen vaiheet
Rakentaja:  Carljohansværns Værft, Horten
Laskettu vesille:  19. elokuuta 1862
Tekniset tiedot
Uppouma:  1 632 t
Pituus:  65,5 m
Leveys:  11,78 m
Syväys:  5,43 m
Koneteho:  800 ihp höyrykone
Nopeus:  höyrykoneella 10 solmua
Miehistöä:  220
Aseistus
Aseistus:  Lopuksi: 6 x 6,1" RML ja 10 x 8" SB tykkiä
KNM Nordstjernen oli Norjan laivaston vuonna 1862 vesillelaskettu 14-tykkinen potkurikorvetti.
Valmistus

Alus tilattiin Carljohansværns Værftiltä Hortenista, missä köli laskettiin telakkanumerolla 46. Alus laskettiin vesille 19. elokuuta 1862.
Palvelus

Aluksen tärkein tehtävä oli edustaa Norjaa maailman merillä eli niin sanotusta näyttää lippua. Se osallistui 1869 Suezin kanavan avajaisiin, juhlallisuuksiin Islannissa 1974, Yhdysvaltain satavuotisjuhlallisuuksiin ja Philadelphian maailmannäyttelyyn 1876. Vuodesta 2894 alus oli kadettien koululaivana, kunnes se  muutettiin 1898 majoitusalukseksi ja sijoitettiin Bergeniin Marineholmeniin.
Saksalaiset valtasivat majoitusaluksena olleen aluksen 9. huhtikuuta 1940 toisessa maailmansodassa. Alus upposi ollessaan Herdlan lentokenttää rakentavien sotavankien majoitusaluksena. Hylky myytiin romutettavaksi 1945. Norsk Bjergningskompani käytti hylkyä proomuna. Se upposi 1950-luvulla Herdlefjordenissa.
Dossenheim

| Dossenheim |
| --- | --- |
 Dossenheimin kirkko
 vaakuna
   Sijainti Rhein-Neckar-Kreisin piirikunnassa
 Dossenheim
 Koordinaatit: 49°27′N, 08°40′E 
Valtio:  Saksa
Osavaltio:  Baden-Württemberg
Hallintopiiri:  Karlsruhe
Piirikunta:  Rhein-Neckar-Kreis
Pinta-ala:  
 – Kokonaispinta-ala:  14,15 km²
Korkeus:  153 m
Väkiluku (30.6.2022):  12 554
 – Väestötiheys:  887 as./km²
Postinumero:  69221
Suuntanumero(t):  06221
Rekisterikilpi:  HD
 
 www.dossenheim.de 
Infobox OKVirheellinen NIMI-arvo: 
Dossenheim [ˈdɔsənhaɪ̯m] on kunta Saksan lounaisosassa, Baden-Württembergin osavaltion Rhein-Neckar-Kreisin piirikunnassa. Se sijaitsee osavaltion luoteiskulmassa aivan Heidelbergin pohjoispuolella. Dossenheimissa oli 12 554 asukasta kesäkuun 2022 lopussa, ja sen pinta-ala on 14,2 neliökilometriä.
Maantiede

Dossenheim sijaitsee viisi kilometriä Heidelbergin keskustasta pohjoiseen Odenwald-vuoriston reunalla historiallisen Bergstraße-tien varrella. Kunta rajoittuu etelässä Heidelbergiin, lännessä Ladenburgiin sekä pohjoisessa Schriesheimiin. Dossenheim kuuluu Rhein-Neckar-Kreisin piirikuntaan.
Valtaosa kunnan väestöstä elää Dossenheimin keskustassa, lisäksi kuntaan kuuluu Schwabenheimin kylä, jossa asuu noin 240 ihmistä. Dossenheimin matalin kohta on Neckarjoki kunnan alueen länsiosassa 96,4 metrin korkeudessa, korkein kohta on 550 metriä korkea Weißer Stein -vuori.
Historia

Dossenheimin ensimaininta on vuodelta 766 peräisin olevassa Lorschin luostarin asiakirjassa, joskin oletetaan että kylä perustettiin jo 300- tai 400-luvulla frankkien aikoihin. 1130-luvulta alkaen kylän itäpuolella vuorenrinteeseen rakennettua Schauenburg-linnaa hallitsi Wolfsölden-Schauenburgin ritarisuku. Heidän kuoltua sukupuuttoon, linna läänityksineen myytiin vuonna 1303 läheisessä Heidelbergissä residenssiään pitäville pfalzkreiveille, myöhemmille Kurpfalzin vaaliruhtinaille, joskin jo 1319 linna siirtyi Mainzin arkkipiispan omistukseen. Schauenburgista tuli kilpailevien Kurpfalzin ja Mainzin arkkihiippakunnan välinen riitakapula, kunnes Kurpfalzin vaaliruhtinas Friedrich I. valtasi alueen vuonna 1460 ja tuhosi linnan.
Landshutin perimyssodan yhteydessä Hessenin maakreivin sotaväki tuhosi Dossenheimin vuonna 1504, samoin tekivät Tillyn joukot Kolmikymmenvuotisen sodan aikaan 1622. Kolmikymmenvuotisen sodan sekasorrossa Dossenheim ehti palata väliaikaisesti Mainzin alaisuuteen, mutta sodan päätyttyä se palautettiin Kurpfalzille. 1600-luvun sodissa ranskalaiset valtasivat Dossenheimin kolme kertaa, 1674, 1689 ja 1693.
1803 Kurpfalzin vaaliruhtinaskunta lakkautettiin ja sen Reinin itäpuoliset osat, siis myös Dossenheim, siirtyivät Badenin suurherttuakuntaan, minkä ansiosta Dossenheim kuuluu nykyäänkin Baden-Württembergin osavaltioon. 1800-luvulla ja 1900-luvun alkupuolella Dossenheim pysyi jokseenkin pienenä kylänä (4 300 asukasta vuonna 1939), mutta läheisen Heidelbergin kaupungin ansiosta Dossenheimin asukasluku kasvoi nopeasti toisen maailmansodan jälkeen. Vuoden 1973 osavaltiohallituksen suunnitelmat liittää Dossenheimin Heidelbergiin kaatuivat Dossenheimilaisten vastustukseen. 1980-luvulla kunnan länsiosaan rakennettiin uudisasutusalue, ja vuonna 1988 Dossenheim ohitti 10 000 asukkaan rajapyykin.
Liikenne ja talous

Valtatie 3, joka tässä kohtaa on osa Bergstraßen matkailureittiä, kulkee Dossenheimin läpi, moottoritie A5 kulkee keskustan länsipuolella. Raitiovaunulinja yhdistää Dossenheimin kymmenen minuutin välin Heidelbergiin, Mannheimiin ja Weinheimiin.
Dossenheim on ensisijaisesti asumiskunta, suuri osa väestöstä käy töissä Heidelbergissä. Historiallisesti viininviljeily on ollut merkittävä elinkeino, minkä ansiosta kunnan vaakunassakin on kuvattuna viininrypäleitä. 1800-luvulta aina 1980-luvulle Dossenheimissa toimi kaksi porfyyrilouhosta, jotka nekin olivat suuria työllistäjiä kunnassa. Nykyään louhokset eivät enää ole toiminnassa, mutta niiden paljaiden kallioseinien kulissi antaa edelleenkin Dossenheimille leimansa.
Kulttuuri ja nähtävyydet

Kauneutensa ansiosta tunnetun Bergstraßen varrella sijaitseva Dossenheim tarjoaa luontokohteita sekä tasangon kulttuurimaisemassa että tiheämetsäisessä Odenwald-vuoristossa. Kunnan päänähtävyydet ovat entiset porfyyriluohokset jylhine kallioseinineen, keskiaikaisen Schauenburgin linnan raunio sekä 550 metriä korkea Weißer Stein, jonka huipulla sijaitsee TV-torni. Dossenheimin vanhassa raatihuoneessa toimii kotiseutumuseo.
Dossenheimin evankelinen kirkko rakennettiin 1375 vanhan romaanisen edeltäjäkirkon paikalle ja sitä muunneltiin 1480-luvulla. Uskonpuhdistuksen jälkeen kirkkoa käyttivät ns. ”simultaanikirkkona” sekä katolilaiset että luterilaiset, kunnes 1926 valmistui uusibarokkinen katolilainen kirkko ja vanha kirkko siirtyi pelkästään luterilaisten käyttöön. Joka vuonna syyskuun kolmantena sunnuntaina Dossenheimissa vietetään katujuhlana perinteistä kirkonvihkimisjuhlaa, joka tunnetaan paikallisella murteella nimellä Kerwe.
Aiheesta muualla

Kuvia tai muita tiedostoja aiheesta Dossenheim Wikimedia Commonsissa
Kunnan verkkosivut (saksaksi)
Bertha Benz Memorial Route (Mannheim-Dossenheim-Pforzheim) (englanniksi)
Rhein-Neckar-Kreisin piirikunnan kaupungit ja kunnat
Altlußheim
Angelbachtal
Bammental
Brühl
Dielheim
Dossenheim
Eberbach
Edingen-Neckarhausen
Epfenbach
Eppelheim
Eschelbronn
Gaiberg
Heddesbach
Heddesheim
Heiligkreuzsteinach
Helmstadt-Bargen
Hemsbach
Hirschberg an der Bergstraße
Hockenheim
Ilvesheim
Ketsch
Ladenburg
Laudenbach
Leimen
Lobbach
Malsch
Mauer
Meckesheim
Mühlhausen
Neckarbischofsheim
Neckargemünd
Neidenstein
Neulußheim
Nußloch
Oftersheim
Plankstadt
Rauenberg
Reichartshausen
Reilingen
Sandhausen
Schönau
Schönbrunn
Schriesheim
Schwetzingen
Sinsheim
Spechbach
St. Leon-Rot
Waibstadt
Walldorf
Weinheim
Wiesenbach
Wiesloch
Wilhelmsfeld
Zuzenhausen
Dub FX

| Dub FX |
| --- | --- |
 Dub FX vuonna 2012.
Henkilötiedot
Koko nimi:  Benjamin Stanford
Syntynyt: 11. kesäkuuta 1983 (ikä 41) Melbourne, Australia
Ammatti:  Laulaja-lauluntekijä, musiikkituottaja
Muusikko
Tyylilajit:  Dub, hip hop, drum and bass, reggae
Soittimet:  Looper-pedaali, efektipedaali, kitara
Aiheesta muualla
Kotisivut
  [ Muokkaa Wikidatassa ] [ ohje ]  
Benjamin Stanford (s. 11. kesäkuuta 1983 Melbourne, Australia), taiteilijanimi Dub FX, on australialainen performanssitaiteilija. Hänen esityksensä pohjautuvat reaaliajassa looper-pedaalilla ja efektipedaaleilla luotuihin monitasoisiin musiikkiteoksiin, jotka koostuvat vain hänen itsensä tekemistä äänimaisemista, beatboxaamisesta ja laulamisesta. Häntä pidetään ”live looping” -musiikin pioneerina, ja monet genren artistit nimeävät hänet innoittajakseen. Dub FX:n musiikissa on vaikutteita hip hop, dub, reggae ja drum and bass -genreistä, ja sanoitukset ottavat usein yhteiskunnallisesti kantaa. Pakettiautolla ympäri Eurooppaa kiertävänä katuesiintyjänä aloittanut Dub FX on uransa aikana myynyt satojatuhansia levyjä, ja esiintynyt useilla merkittävillä festivaaleilla ympäri maailman.
Elämä ja ura

Dub FX aloitti katusoittamisen vuonna 2006 soittamalla kitaraa taustanauhan päälle. Myöhemmin hän alkoi tehdä kokeiluja looper-pedaalilla, ja tunnusomainen tyyli alkoi muovautua. Vuonna 2009 Dub FX sai julkisuutta, kun hänen ”Love Someone” -kappaleesta Bristolissa kuvatusta videosta tuli viraalihitti YouTubessa. Uransa alkuaikoina Dub FX kiersi ja esiintyi yhdessä silloisen kumppaninsa Flower Fairyn (oikea nimi Shoshana Sadia) kanssa, ja uransa aikana hän on tehnyt yhteistöitä monen katutaiteilijan ja myös joidenkin tunnettujen artistien kanssa, kuten Capleton, Horace Andy, Jah 9, G Ras ja Kabaka Pyramid. Dub FX on julkaissut kuusi studioalbumia ja yhden remix-albumin ja yhden livekokoelman.
Diskografia

Live in the Street (livekokoelma, 2007)
Everythinks a Ripple (2009)
A Crossworlds (yhdessä Siriuksen kanssa, 2010)
Everythinks a Rmx (remix-albumi, 2011)
Theory of Harmony (2013)
Thinking Clear (2016)
Roots (2020)
Branches (2020)
Keuhkoputki

Keuhkoputket (bronchus) ovat henkitorvesta keuhkoihin johtavat hengitysteiden osat, jotka kuuluvat alahengitysteihin henkitorven lisäksi. Muut hengityselimet ovat keuhkot ja ylähengitystiet. Ylähengitysteihin kuuluvat nenäontelo sivuonteloineen, nielu ja kurkunpää. Henkitorvi päättyy, kun se jakautuu oikeaksi ja vasemmaksi pääkeuhkoputkeksi. Pääkeuhkoputket kulkevat vasemmasta ja oikeasta keuhkoportista yhdessä laskimoiden ja valtimoiden kanssa keuhkoihin. Keuhkoissa pääkeuhkoputket jakautuvat aina vain pienempiin keuhkoputkiin. Suurempien keuhkoputkien seinämässä on lähinnä rustokudosta, mutta aivan pienemmissä keuhkoputkissa on enää vain sileää lihaskudosta. Pienimmät keuhkoputket päättyvät alveoleihin eli keuhkorakkuloihin, joissa varsinainen kaasujen vaihto hengitysilman ja veren välillä tapahtuu. Keuhkoputkien pintaepiteeli on valekerrostunutta värekarvaepiteeliä eli hengitystie-epiteeliä, jossa on limaa liikuttavia värekarvoja eli siilioita. Värekarvojen sisällä on mikrotubuluksien muodostama rakenne, joka liikkuu liikeproteiinien avulla saaden aikaan värekarvojen liikkeen.
Aiheesta muualla

Wikimedia Commonsissa on kuvia tai muita tiedostoja aiheesta .
Keuhkoputken laajentumat, Terveyskirjasto.fi
Hengityselimistö
Nenä
Nenäontelo
Nenän sivuontelo
Nielu
Kurkunpää
Henkitorvi
Keuhkot
Keuhkoputket
Keuhkorakkulat
Ducati Desmosedici GP10

| Ducati Desmosedici GP10 |
| --- | --- |
 Casey Stoner Phillip Islandilla.
Historia
Valmistaja:  Ducati
Valmistusmaa:   Italia
Valm. vuosina:  2009–2010
Yleiset tiedot
Kuivapaino:  150 kg
Jarrut:  Brembo 320 mm
Etujousitus:  Ohlins 48 mm
Takajousitus:  Ohlins
Eturengas:  16.5"
Takarengas:  16.5"
Moottori
Moottori:  Nelitahtimoottori 168 kW (225 hv)
Kuutiotilavuus:  800
Vaihteet:  6
Polttoainesäiliö:  21 l
Huippunopeus:  345 km/h
Edeltäjä:  GP9
Seuraaja:  GP11
Kilpailuhistoria
Debyytti:  Qatar 2010
Kilpailuja:  18
Voittoja:  3
Paalupaikkoja:  4
Nopeimpia kierroksia:  3
Palkintosijoja:  10
MM-pisteitä:  286
Ducati Desmosedici GP10 on nelitahtinen ja 800-kuutioinen ratamoottoripyörä, jolla Ducati saavutti kolmannen sijan valmistajien mestaruudessa MotoGP luokassa kaudella 2010. Kuljettajista australialainen Casey Stoner sijoittui neljänneksi. Toisena kuljettajana ajanut yhdysvaltalainen Nicky Hayden sijoittui seitsemänneksi. GP10:llä voitettiin kauden 18:sta kilpailusta kolme, joista kaikki tuli Stonerin ajamana.
Tausta

GP10 mallia rakennettiin Borgo Panigalessa 7.-11. joulukuuta 2009, jonka jälkeen 14. joulukuuta sitä testattiin tehtaalla. Ducati esitteli uuden mallinsa 15. tammikuuta 2010 tulevalle 2010 MotoGP kaudelle. Ensimmäiset testit pyörällä ajettiin Sepangissa, Malesiassa 3. helmikuuta 2010. GP10 oli pitkälti samanlainen, kuin GP9 malli. Se ei varsinaisesti kokenut suuria muutoksia edellisiin Ducatin 800-kuutioisten malleihin. Moottorina toimi edelleen nelisylinterinen, nestejäähdytteinen 90-asteen V4 nelitahtimoottori, jonka hevosvoimaksi on arvioitu yli 200. Ducati otti kuitenkin käyttöön "big-bang" moottorimallin, joka auttoi kiihdyttämään aikaisemmin mutkan keskivaiheessa. Uuden moottorisääntöjen myötä talleilla oli käytössä kauden aikana kuusi moottoria, jonka myötä moottorin kestävyyttä ja ajettavuutta pyrittiin parantamaan. Ducati jatkoi hiilikuiturungolla, jonka se otti käyttöön GP9 mallissa. GP10 pyörään tehtiin pieniä aerodynaamisia muutoksia ja rungon peräosasta tehtiin jäykempi. Pakoputken sijoittaminen takaosaan oli myös uudistettu muotoilun suhteen. Lisäksi pyörän pitoa oli yritetty parantaa kovissa kiihdytyksissä.
Ducatin tehdastallin lisäksi Pramac Racing ja Aspar Racing käyttivät samaa pyörää. Pramacilla kuljettajina olivat Mika Kallio ja Aleix Espargaró. Carlos Checa korvasi Kallion kauden kahdessa viimeisessä kilpailussa. Asparilla ajanut Hector Barbera ajoi myös kauden 2010 huippunopeuden Ducatilla Mugellon lämmittelyajoissa 345 kilometriä tunnissa.
MotoGP-tulokset

(lihavointi tarkoittaa paalupaikkaa ja kursivointi kilpailun nopeinta kierrosta.)